Joanot Martorell

Joanot Martorell foguèt un escrivan valencian de l'Edat Mejana. Son libre Tirant lo Blanc, una de las òbras mai importantas de la literatura medievala valenciana, es estat sa produccion màger. Es considerada coma la primièira novèla modèrna d'Euròpa.

Nasquèt entre 1405 e 1410 a Valéncia (segon l'istorian Jaume Chiner), d'una familha de la noblesa mejana de Gandia.
Son grand foguèt conselhièr reial e son paire sirven del rei Martí l'Humà.
De Joanot Martorell qu'èra conhat d'Ausiàs March, coneissèm fòrça elements biografics que lo mòstran coma un cavalièr bregaire e de vida agitada.

Visquèt de passadas en Anglatèrra, Itàlia, Portugal en seguida de divèrsas luchas cavaleirosas qu'afeccionava.

Aprèp la venda de la sia senhoriá de Murta e Benibrahim (l'actuala Benibrai), la roïna economica aumentèt, e Martí Joan de Galba l'auriá ajudat financièirament. Podèm situar la data de sa mòrt entre març e abril de 1468.

 Vejatz tanben 

Sègle d'aur valencian

 Ligam extèrne 

 Vida i obra de Joanot Martorell

Categoria:Escrivan valencian
Categoria:Escrivan de lenga catalana